Siguldas novada pašvaldības (reģ. Nr. 90000048152)

Iepirkuma (pamatojoties uz PIL 9.pantu)

**„Sporta inventāra iegāde un piegāde Siguldas Sporta skolai”**

(identifikācijas Nr. SNP 2019/09)

Lēmums par iepirkuma priekšmeta III daļu

Siguldā

2019. gada 04. jūnijā

1. **Identifikācijas Nr. –** SNP 2019/09
2. **Datums, kad paziņojums ievietots internetā** ([www.iub.gov.lv](http://www.iub.gov.lv)) **–** 08.04.2019.

Publikācija EIS e-konkursu apakšsistēmā: <https://www.eis.gov.lv/EKEIS/Supplier/Procurement/19795> - 08.04.2019.

Iepirkuma Nolikums ievietots Siguldas novada pašvaldības tīmekļvietnē [www.sigulda.lv](http://www.sigulda.lv) – 08.04.2019.

1. **Pasūtītāja nosaukums -** Siguldas novada pašvaldība, Pils iela 16, Sigulda, Siguldas nov., LV-2150.
2. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

Andis Ozoliņš

Signe Pavasare

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8), veiktas izmaiņas komisijas sastāvā 17.01.2019. ar Siguldas novada pašvaldības domes sēdes lēmumu (protokols Nr. 2, §19).

Iepirkuma dokumentu sagatavotājs/Pieaicinātā persona/eksperts:

Siguldas Sporta skolas direktora vietniece Karīna Putniņa

Iepirkuma dokumentu sagatavotāja,

Juriste iepirkumu jautājumos Līga Landsberga

1. **Iepirkuma priekšmets un tā īss raksturojums**: iepirkuma priekšmets ir Sporta inventāra iegāde un piegāde Siguldas Sporta skolai saskaņā ar tehnisko specifikāciju (nolikuma 2.pielikums).

CPV kods: 37400000-2 (sporta preces un inventārs)

I daļa – orientēšanās sporta inventārs;

II daļa - peldēšanas inventārs;

III daļa - badmintona inventārs;

IV daļa – distanču slēpošanas inventārs

V daļa – sporta inventārs mācību –treniņu procesam dažādiem sporta veidiem;

VI daļa – vieglatlētikas sporta apavi;

VII daļa – dambretes inventārs.

1. **Pretendentu atlases kritēriji:** saimnieciski visizdevīgākaispiedāvājums, kuru nosaka vērtējot tikai cenu.
2. **Iesniedzamā piedāvājuma sastāvs:**

Pretendenta nosaukums, adrese.

**Atlases dokumenti**

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| **Pieteikums dalībai iepirkumā** | |
| 7.1. Pretendents piesakās dalībai iepirkumā, iesniedzot pieteikumu un informāciju par sevi. | 7.1.1. Pieteikums dalībai iepirkumā, ko sagatavo atbilstoši pievienotajai formai (Nolikuma 1.pielikums).  7.1.2. Personu apvienībai un personālsabiedrībai jāiesniedz vienošanās protokols, ko parakstījušas visu dalībnieku pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kas pilnvarots iesniegt piedāvājumu, pārstāvēt personu apvienību vai personālsabiedrību iepirkuma procedūras ietvaros, parakstīt iepirkuma Līgumu, bez tam, vienošanās protokolā jānorāda atbildības sadalījums starp apvienības dalībniekiem, norādot kādus darbu veidus, un kādā apjomā, veiks katrs no apvienības dalībniekiem vai personālsabiedrības biedriem, ja tā tiks atzīta par uzvarētāju iepirkuma procedūrā. Jāiesniedz visu personu apvienības dalībnieku apliecināts apliecinājums, ka uzvaras gadījumā līdz iepirkumu līguma noslēgšanai personu apvienība tiks reģistrēta komercreģistrā.  7.1.3. Pilnvara vai cits dokuments, kas ļauj piedāvājumu parakstījušai personai uzņemties saistības pretendenta vārdā. |
| **Atlases dokumenti** | |
| 7.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji, kuru sniedzamo pakalpojumu vērtība ir vismaz 10% (desmit procenti) no kopējā finanšu piedāvājuma EUR bez PVN, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrētas normatīvajos aktos noteiktajā kārtībā. | 7.2.1. Par reģistrācijas faktu Pasūtītāja Iepirkuma komisija pārliecināsies Uzņēmumu reģistra tīmekļa vietnē [www.ur.gov.lv](http://www.ur.gov.lv).  7.2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.  7.2.3. Ja par iepirkuma uzvarētāju tiks atzīta piegādātāju apvienība, tās pienākums 10 (desmit) dienu laikā skaitot no dienas, kad Pasūtītājs būs tiesīgs slēgt iepirkuma līgumu:  7.2.3.1. izveidot personālsabiedrību, reģistrējot to normatīvos noteiktajā kārtībā Latvijas Republikas Uzņēmumu reģistrā vai līdzvērtīgā iestādē ārvalstīs, un iesniegt Pasūtītājam nepieciešamos dokumentus (Uzņēmuma reģistra izziņa par reģistrāciju oriģināls, Pretendenta vai notariāli apstiprināta kopija) līguma noslēgšanai  vai  7.2.3.2. noslēgt sabiedrības līgumu, vienojoties par apvienības dalībnieku atbildības sadalījumu un attiecīgo dokumentu normatīvajos aktos noteiktajā kārtībā apliecinātas kopijas iesniedz Pasūtītājam |
| 7.3. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Šajā gadījumā Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 7.3.1. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē.  7.3.2. Pretendenta un personas, uz kuras saimnieciskajām un finansiālajām iespējām Pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām Pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi izņemties solidāro atbildību par iepirkuma līguma izpildi. |
| 7.4. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | 7.4. Pretendents pierāda Pasūtītāja Iepirkuma komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. |
| 7.6. Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze vismaz 2 (divos) līdzvērtīgos[[1]](#footnote-1) (attiecīgās iepirkuma daļas) sporta inventāra piegādēs un par iepriekšminētām piegādēm ir saņemtas pozitīvas atsauksmes no pasūtītāja. | 7.6.1. Pretendents aizpilda nolikuma 3.pielikuma tabulu par iepirkuma daļu, kurai iesniedz piedāvājumu.  7.6.2. Pretendentam ir jāiesniedz pasūtītāja pozitīva atsauksmes par katru iepirkuma daļu, kurā tas iesniedz piedāvājumu, nolikuma 3.pielikuma tabulā norādītā līguma izpildi - kurās apliecināta Pretendenta pieredze un kvalitāte iepirkuma priekšmetam līdzvērtīgu preču izgatavošanā un piegādē;  7.6.3. Pretendentam ir jāiesniedz informācija par savu un/vai Nolikuma 3.4.punktā minēto personu pieredzi(3.pielikums). |
| 7.7. Pretendents ir tiesīgs balstīties uz citu uzņēmēju iespējām, ja tas ir nepieciešams līgumu izpildei, neatkarīgi no savstarpējo attiecību rakstura. Prasības, kas noteiktas Nolikuma 3. punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | 7.7.1. Ja Pretendents plāno piesaistīt apakšuzņēmēju/s, piedāvājumā ir jāiekļauj informācija par apakšuzņēmējiem (4.pielikums). |
| **Tehniskais piedāvājums** | |
| 7.8. Tehniskais piedāvājums jāsagatavo un jāiesniedz saskaņā ar Tehniskajā specifikācijā (2.pielikums) noteiktajām prasībām. | 7.8.1. Tehniskais piedāvājums jāsagatavo par katru iepirkuma daļu atsevišķi un jāiesniedz saskaņā ar Tehniskajā specifikācijā (2.pielikums) noteiktajām prasībām;  7.8.2. Preču garantijas laiks (norādīt mēnešos).  Garantijas prasības: garantijas laikam ir jābūt ne īsākam kā 24 (divdesmit četri) mēneši, skaitot no dienas, kad parakstīta preču – pavadzīme rēķins;  7.8.3. Pretendents iesniedz dokumentus (sertifikāti, apliecības, atzinumi), kas pierāda, ka piedāvājums ir ekvivalents un atbilst Tehniskajā specifikācijā (2.pielikums) norādītajām. |
| **Finanšu piedāvājums** | |
| 7.9. Finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (5. pielikums) un detalizēta finanšu piedāvājuma forma (6.pielikums). | 7.9.1. Finanšu piedāvājums un detalizētais finanšu piedāvājums jāsagatavo un jāiesniedz atbilstoši Nolikumam pievienotajai Finanšu piedāvājuma formai (5.pielikums) un detalizētajai finanšu piedāvājuma formai (6. pielikums). Par katru iepirkuma daļu kurā iesniedz piedāvājumu.  Finanšu piedāvājumā piedāvātajā cenā iekļaujamas visas ar Tehniskajā specifikācijā (Nolikuma 2.pielikums) norādīto preču piegādi izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas. |
|  | |

**8. Piedāvājumu izvēles kritērijs:**

Atbilstība iepirkuma Nolikumam (Atlases dokumenti, Finanšu un Tehniskais piedāvājums) un saimnieciski visizdevīgākaispiedāvājums, kuru nosaka vērtējot cenu.

**9.Piedāvājuma iesniegšanas vieta un termiņš:**

Siguldas novada pašvaldības Administrācijas ēkā, Zinātnes ielā 7, Peltēs, Siguldas pagastā,Siguldas novadā 2.stāvā, 209.kabinetā, līdz 2019.gada 23.aprīlī plkst.11:00.

1. **Iesniegtie pretendentu piedāvājumi, iesniegšanas datums un laiks, pieteikumā norādītā cena:**

|  |  |  |  |
| --- | --- | --- | --- |
| **Nr.** | **Iesniegšanas**  **laiks** | **Pretendents** | **Cena EUR**  **bez PVN**  **III daļa[[2]](#footnote-2)** |
| 1. | 15.04.2019. plkst.10:28 | SIA “SENTIOS” un UAB “SENTIOS”; | ----------------------------------------- |
| 2. | 23.04.2019.  Plkst.10:08 | SIA “Rantzows sport” | ----------------------------------------- |
| 3. | 23.04.2019.  Plkst.10:14 | SIA “SETS” | ----------------------------------------- |

**11.Iepirkuma komisijas kopējais piedāvājumu salīdzināšanas un vērtēšanas pārskats.**

Pretendentu iesniegtie piedāvājuma noformējuma dokumenti atbilst iepirkuma 1.8.punktā noteiktajām prasībām.

* 1. **Atlases dokumenti**

2019.gada 2.maijā Siguldas novada pašvaldības Iepirkuma komisija izskatīja pretendentu piedāvājumus iepirkuma III daļā un secināja, ka saskaņā ar iepirkuma Nolikuma 6.1.4.punktu, jālūdz rakstveidā sniegt skaidrojumus personu apvienībai SIA “Sentios” un UAB “Sentios” par atlases dokumentiem, kā arī lai pārliecinātos par SIA “SETS” un SIA “Rantzows sport” pieredzi nepieciešams sazināties ar pieredzes sarakstā norādītajām kontaktpersonām, lai pārliecinātos par norādītās pieredzes atbilstību konkrētajai iepirkuma daļai.

2019.gada 13.maijā Siguldas novada pašvaldības Iepirkuma komisijas priekšsēdētāja informēja:

1) komisiju, ka SIA “SENTIOS” un UAB “SENTIOS” 2019.gada 7.maijā iesniedza precizējošo informāciju (pielikumā).

Saskaņā ar Publisko iepirkuma likuma 9.panta ceturtās daļas otro punktu Iepirkuma komisija sagatavo iepirkuma nolikumu, tajā ietverot prasības pretendentiem, ņemot vērā šā likuma 13., 44., 45 un 46.pantu. Publisko iepirkumu likuma 46.panta pirmajā daļā noteikts, ka *pasūtītājs var noteikt prasības attiecībā uz piegādātāja tehniskajām un profesionālajām spējām, kas nepieciešamas iepirkuma līguma izpildei. Šādas prasības var attiekties uz [..]piegādātāja pieredzi.* Saskaņā ar Publisko iepirkumu likuma 46.panta trešās daļas 2.punktu piegādātāja tehniskās un profesionālās spējas atbilstoši piegādes raksturam, kvantitātei un svarīguma pakāpei var apliecināt ar informāciju par būtiskākajiem sniegtajiem pakalpojumiem ne vairāk kā trijos iepriekšējos gados.

Publisko iepirkumu likuma 41.panta otrā daļa paredz, ka pasūtītājs var noteikt minimālo atbilstības līmeni šā likuma 45. un 46.pantā minētajām prasībām, prasību apjomu, kā arī pieprasīto minimālo spēju līmeni konkrētā līguma izpildei nosaka samērīgi līguma priekšmetam, šādas minimālā attīstības līmeņa prasības iekļauj iepirkuma dokumentos. Tādējādi, saskaņā ar Publisko iepirkuma likuma regulējumu, Pasūtītājam ir tiesības noteikt prasības attiecībā uz piegādātāja tehniskajām un profesionālajām spējām. Ņemot vērā iepirkuma līguma priekšmetu, iepirkuma nolikuma 3.6.punktā tika izvirzīta prasība *Pretendentam, personālsabiedrībai vai vismaz vienam personālsabiedrības biedram (ja piedāvājumu iesniedz personālsabiedrība) vai vismaz vienam personu apvienības dalībniekam (ja piedāvājumu iesniedz personu apvienība), Pretendenta norādītai personai, uz kuru iespējām Pretendents balstās, lai apliecinātu atbilstību Nolikuma prasībām, iepriekšējo 3 (trīs) gadu laikā līdz piedāvājuma iesniegšanas termiņa beigām ir pieredze vismaz 2 (divos) līdzvērtīgos[[3]](#footnote-3) (attiecīgās iepirkuma daļas) sporta inventāra piegādēs un par iepriekšminētām piegādēm ir saņemtas pozitīvas atsauksmes no pasūtītāja.*

Izskatot SIA “SENTIOS” un UAB “SENTIOS” precizējošo informāciju Siguldas novada pašvaldības Iepirkuma komisija secināja, ka SIA “SENTIOS” un UAB “SENTIOS” iesniegtajā precizējošā informācijā norāda, ka piedāvājumā ir iesniedzis informāciju par pieredzi atbilstoši kopējās iepirkumu vārdnīcas (CPV) nomenklatūras klasifikatora kodam – 37400000-2 (sporta preces un inventārs). Iepirkuma nolikuma 7.2.1.apakšpunktā noteikts, ka pretendentam ir pienākums sagatavot piedāvājumu atbilstoši iepirkuma nolikuma prasībām. Saskaņā ar iepirkuma nolikuma 3.6.punktu pretendentam bija jāiesniedz dokumenti, kas apliecina pieredzi vismaz 2 (divos) līdzvērtīgos (attiecīgā iepirkuma daļas) sporta inventāra piegādēs, nevis dokumenti, kas apliecina līdzvērtīgu pieredzi iepirkumā norādītajam CPV nomenklatūras klasifikatora kodam.

Izskatot pretendenta piedāvājumu un iesniegto precizējošo informāciju, Siguldas novada pašvaldības Iepirkuma komisija secināja, ka SIA “SENTIOS” un UAB “SENTIOS” nav iesniedzis pieredzi apliecinošus dokumentus par iepirkuma 3.daļā norādīto preču piegādi, tāpēc piedāvājums neatbilst iepirkuma nolikuma 3.6.punktā izvirzītajām prasībām.

Pamatojoties uz iepriekšminēto, Siguldasnovada pašvaldības Iepirkuma komisija (I.Zālīte, R.Bete, A.Strautmane, S.Pavasare) atklāti balsojot, ar 4 balsīm „par”, „pret” – nav, saskaņā ar iepirkuma nolikuma 6.1.5. punktu nolēma, ka SIA “SENTIOS” un UAB “SENTIOS” piedāvājums iepirkuma 3.daļā tālāk netiek skatīts un vērtēts.

2) Siguldas novada pašvaldības Iepirkuma komisija secināja, ka SIA “SETS” iepriekšējo trīs gadu periodā ir vairākkārt piegādājusi Siguldas sporta skolai iepirkuma 3.daļā norādīto inventāru, līdz ar to SIA “SETS” iesniegtais piedāvājums atbilst iepirkuma nolikuma 3.1. - 3.6.punktā noteiktajām prasībām un piedalās tālākā vērtēšanā.

3) Siguldas novada pašvaldības Iepirkuma komisija saskaņā ar iepirkuma nolikuma 6.1.1. apakšpunktā noteikto pārliecinājās, ka SIA “Rantzows sport” pieredze atbilst iepirkuma 3.daļā norādītā inventāra piegādē, līdz ar to SIA “Rantzows sport” iesniegtais piedāvājums atbilst iepirkuma nolikuma 3.1. - 3.6.punktā noteiktajām prasībām un piedalās tālākā vērtēšanā.

* 1. **Tehniskais piedāvājums**

Pretendentu SIA “Rantzows sport” un SIA “SETS’ iesniegtie tehniskā piedāvājuma dokumenti atbilst iepirkuma nolikuma 3.8.punktā izvirzītajām prasībām.

* 1. **Finanšu piedāvājums**

Pretendenta SIA “SETS” iesniegti finanšu piedāvājuma dokumenti atbilst iepirkuma nolikuma 3.9.punktā izvirzītajām prasībām.

2019.gada 14.maijā Siguldas novada pašvaldības Iepirkuma komisija iepazīstina ar 2019.gada 14.maijā SIA “Rantzows sport” iesniegto precizējošo informāciju par finanšu piedāvājumu. Izskatot SIA “Rantzows sport” precizējošo informāciju Siguldas novada pašvaldības Iepirkuma komisija secināja, ka SIA “Rantzows sport” iesniegtais piedāvājums atbilst iepirkuma nolikuma 3.9.punktā noteiktajam un piedalās tālākā vērtēšanā.

Vērtējot SIA “SETS” – III daļā tika konstatētas aritmētiskas kļūdas. Līdz ar to Siguldas novada pašvaldības Iepirkuma komisija rīkojās atbilstoši iepirkuma Nolikuma 4.2.punktā noteiktajam un saskaņā ar Publisko iepirkumu likuma 41.panta devīto daļu. Publisko iepirkumu likuma 41.panta devītā daļa nosaka, ka piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.Siguldas novada pašvaldības Iepirkuma komisija par laboto kļūdu un laboto piedāvājuma summu paziņo pretendentam (vēstule SIA “SETS” reģ. nr. 1.3.8.1./1262) .

**12. Lēmuma pieņemšana**

2019.gada 14.maijā Siguldasnovada pašvaldības Iepirkuma komisija atklāti balsojot, ar 4 balsīm „par” (I.Zālīte, R.Bete, A.Strautmane, S.Pavasare), „pret” – nav, „atturas” – nav, nolēma, ka: Iepirkuma III daļā piedāvājumu, kas atbilst iepirkuma nolikuma prasībām un ir ar zemāko cenu iesniegusi SIA “SETS”.

**13. Publisko iepirkumu likuma 9. panta astotās daļas 1. un 2., 5. punktā minēto apstākļu pārbaude pretendentiem, kuriem tiek piešķirtas līguma slēgšanas tiesības:**

Pasūtītājs nekonstatēja PIL 9. panta astotās daļas 1. un 5. punktā minētos apstākļus, bet konstatēja PIL 9. panta astotās daļas 2.punktā minētos apstākļus, jo saskaņā ar PIL 9. panta astoto daļu Iepirkuma komisija pārbaudīja pretendentu, kuram būtu piešķiramas līguma slēgšanas tiesības, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūstot informāciju:

1) par PIL 9. panta astotās daļas 2 punktā minēto faktu – no Valsts ieņēmumu dienesta;

2) par PIL 9. panta piektās daļas 1.un 5. punktā minētajiem faktiem – no Uzņēmumu reģistra.

Pielikumā:

E-izziņas par nodokļu nomaksas statusu:

SIA “SETS” NO: Nr.31361709-1002071746 uz 23.04.2019, NO Nr. 31361722-1002071813 uz 14.05.2019.

E-izziņa par likvidācijas, maksātnespējas un saimnieciskās darbības apturēšanas procesiem URA Nr.31361709-1002071720.

Pamatojoties uz Publisko iepirkumu likuma 9.panta desmitās daļas 2.punktu Iepirkuma komisijai ir jāinformē Pretendents, ka ir konstatēts, ka piedāvājuma iesniegšanas termiņš pēdējā dienā un dienā, kad pieņemts lēmums par iespējamo līguma slēgšanas tiesību piešķiršanu, Latvijā ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro.

Pamatojoties uz Publisko iepirkumu likuma 9.panta desmitās daļas 2.punktu, Pasūtītājs nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai par to, ka pretendentam piedāvājuma iesniegšanas termiņa pēdējā dienā, proti, 2019.gada 23.aprīlī un 2019.gada 14.maijā dienā, kad pieņemts lēmums par iespējamu līguma slēgšanas tiesību piešķiršanu, nebija Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro(vēstule SIA “SETS” par papildus informācijas sniegšanu (15.05.2019. Nr. 1.3.8.-1/1257)

2019.gada 3.jūnijā Siguldas novada pašvaldības Iepirkuma komisijas priekšsēdētāja informēja, ka 2019.gada 31.maijā ir saņemta SIA “SETS” vēstule “Par iepirkuma “Sporta inventāra iegāde un piegāde Siguldas sporta skolai” (id. Nr. SNP 2019/19 ) Papildus informācijas sniegšana”. Siguldas novada pašvaldības Iepirkuma komisija SIA “SETS” vēstuli nosūtīja 2019.gada 15.maijā pa e-pastu, pa pastu vēstule nosūtīta 2019.gada 16.maijā.

**14. Lēmuma pieņemšana par iepirkuma priekšmeta III daļu:**

2019.gada 3.jūnijā Siguldas novada pašvaldības Iepirkuma komisija konstatēja, ka:

14.1. saskaņā ar Publisko iepirkumu likuma 9.panta desmitās daļas 2.punktu informācija, ka pretendentam piedāvājuma iesniegšanas pēdējā dienā un dienā, kad pieņemts lēmums par iespējamu iepirkuma līguma slēgšanu nav nodokļu parāds, jāsniedz 10 dienu laikā pēc informācijas nosūtīšanas dienas, līdz ar to SIA “SETS” papildu informāciju sniedza pēc Publisko iepirkumu likumā norādītā termiņa;

2.2. saskaņā ar iepirkuma nolikuma 1.5.2.punktu un tehniskajā specifikācijā noteikto, iepirkuma priekšmeta III daļā norādītais badmintona inventārs bija jāpiegādā līdz 2019.gada 30.maijam.

Ņemot vērā iepriekš minēto un saskaņā ar Publisko iepirkumu likuma 9.panta piecpadsmito daļu, Siguldas novada pašvaldības Iepirkuma komisija atklāti balsojot, ar 5 balsīm „par” (I.Zālīte, R.Bete, A.Strautmane, S.Pavasare, A.Ozoliņš), „pret” – nav, „atturas” – nav, nolemj, pārtraukt iepirkumu III daļā. Par badmintona inventāra pirkumu tiks organizēta cenu aptauja saskaņā ar iekšējiem noteikumiem nr. 3/2017 “Iepirkumu organizēšanas kārtība Siguldas novada pašvaldībā”.

**15 . Saņemtie pieprasījumi izskaidrot iepirkuma nolikumu, sniegtās atbildes:** Nav

Iepirkuma komisijas priekšsēdētāja I.Zālīte

1. Par līdzvērtīgu tiks uzskatītas tehniskai specifikācijai atbilstošas preces daudzuma ziņā. [↑](#footnote-ref-1)
2. Ņemot vērā Siguldas novada pašvaldības Iepirkuma komisijas lēmumu *pārtraukt iepirkumu III daļā un par badmintona inventāra pirkumu tiks organizēta cenu aptauja saskaņā ar iekšējiem noteikumiem nr. 3/2017 “Iepirkumu organizēšanas kārtība Siguldas novada pašvaldībā”,* lainodrošinātu Publisko iepirkumu likuma 2.panta 2. un 3.punktā noteikto, pretendentu piedāvātās cenas netiks publicētas. [↑](#footnote-ref-2)
3. Par līdzvērtīgu tiks uzskatītas tehniskai specifikācijai atbilstošas preces daudzuma ziņā. [↑](#footnote-ref-3)